Andet ægteskab var i [[1994]] med [[skuespiller]]en Sujarinee Vivacharawongse, født Yuvadhida Polpraserth, hendes [[kunstnernavn]] var Yuvadhida Suratsawadee. Vajiralongkorn blev introduceret til Sujarinee Vivacharawongse mens hun var en lovende ung teenageskuespiller, og hun blev prinsens faste ledsager. Ni måneder efter prinsesse Soamsawali havde født Vajiralongskorns første barn i 1978, fik han en søn sammen med Vivacharawongse. I alt har de fire sønner og en datter sammen, alle født medens Vajiralongkorn stadig var gift med prinsesse Soamsawali. Børnene blev sendt på [[kostskole]] i [[Storbritannien]]. Parret blev skilt i [[1996]], hvor Yuvadhida Polpraserth blev beskyldt for, at havde stjålet smykker og have en affære. Hun og hendes fire sønner blev frataget alle kongelige titler, mens Vajiralongkorn bragte datteren, Busyanambejra Mahidol, nu HKH prinsesse [[Sirivannavari Nariratana]], tilbage til Thailand. Ved skilsmissen standsede betaling af skoler, og ex-hustruen og de fire sønner fik inddraget deres [[diplomatpas]], i realiteten blev de [[Landsforvisning|landsforvist]] fra [[Thailand]]. Året efter, i [[1997]], fik de tildelt asyl i [[USA]] og pas med familienavnet Vivacharawongse. Siden har ingen haft kontakt til Vajiralongkorn. Den ældste søn, Chakriwat Vivacharawongse – [[Læge|doktor]] og grundlægger af Chakriwat Medical Information Center – har udtalt om skilsmissen i 1996, at »vi fik at vide, at den thailandske offentlighed ikke accepterer os, og at vi ikke var velkomne i Thailand.«<ref>{{cite news |url=https://www.dailymail.co.uk/news/article-8810025/Exiled-son-Thailands-playboy-king-battles-life-threatening-disease-New-York.html |title=His father is a billionaire playboy with an army of 'sex soldiers' - and seven children. But in New York the exiled son of Thailand's controversial king battles life-threatening disease without receiving a penny in support |author=ROSS IBBETSON |work=[[Daily Mail]] |date=7. oktober 2020 |access-date=11. oktober 2020 |language=en |archive-date= 2. november 2020 |archive-url=https://web.archive.org/web/20201102091343/https://www.dailymail.co.uk/news/article-8810025/Exiled-son-Thailands-playboy-king-battles-life-threatening-disease-New-York.html |url-status=live }}</ref>
Levende_personer Titler Religion Samfund